OpenLLM-France/wikimedia huggingface dataset:
# Rezola zementu lantegia

Rezola zementu lantegia edo gaztelaniaz Cementos Rezola Donostiako Añorga auzoan dagoen harrobitik zementua ekoizten duen lantegi ezaguna da. Neurri handi batean auzoa haren inguruan garatu da. 1850ean Jose Maria Rezola Gaztañagak lehenengo lantegia sortu zuen.
Gaur egun Financiera y Minera S.A. izenaz Italcementi talde multinazionalaren esku dago. Donostiako kutsadura iturri nagusietarikoa da.

## Historia

Aurrtik Añorga-Txikin errota bat zegoen eta hori izan zen Jose Maria Rezola Gaztañagak (Usurbil 1822 azaroaren 13 - 1867) aukeratu zuen tokia "La Esperanza" lantegia eraikitzeko. Horretarako Etxe Haundi baserria erosi zuen eta honen errota harriak txikitzeko moldatu zuen. Lantegi horretan, Añorgako Arteagakobizkarra harrobiatik ateratako materialez zementu ekoizten hasi zen; horretarako inguruko energia hidraulikoaz baliatu zen.
Jose Maria Rezola hil ondoren haren alargunak, Dorotea Olasagasti Irigoyenek, enpresaren ardura hartu zuen, "Vda. e Hijos de J. M. Rezola" izenaz. 1900tik ardura hori hiru seme-alabek hartu zuten, Bernardo, Maria eta Ricardo Rezola Olasagasti, handik aurrera Hijos de José Rezola y Cia. izenaz. Zementu eskaerak handituz joan zen eta, ondorioz, lantegia birmoldatu egin zen. Horrek aldaketa handiak ekarri zituen: lantegi berria Añorga Handira lekuratu zen, 1901an, eta Portland zementuaren ekoizpenari ekin zion, zementu naturala baztertuz. 1929an lantegiak "Cementos Rezola" izena hartu zuen. Bigarren Mundu Gerraren ondoren lantegiak bere garai onenak ezagutu zituen: 1947an Espaina mailako enpresa nagusia izan zen eta lantegi berriak hasi zen irekitzen: "Cementos Alfa" lantegiraen kapitala erosi zuen eta Palentzian "Cementos Hontoria"n hartu zuen parte. 1963ko maiatzean Arrigorriagan "Cementos Rezola Vizcaya S. A." sortu zuen eta beste bat Arroan. Hirurogeigarren hamarkadaren amaieran 300.000 tonako ekoizpena lortu zuen. Hortik aurrera enpresaren jaitsiera hasi zen. 1989an "Ciment Français/Italcementi" enpresak Cementos Rezolaren kapitala eskuratu zuen.
Langile kopuruen aldetik aldaketa handiak izan ditu Cementos Rezolak. 1929an 350 langile kotratatuak zituen, 1960an 600, 1984an 425. 2006an Añorgan eta y Arrigorriagan (Bizkaia), 500 langile inguru zituen.

## Erreferentziak

* ↑ http://www.argia.eus/blogak/zero-zabor/2008/07/05/anorga-auzoko-herritarrek-salatu-dute-rezolari-hondakin-arriskutsuak-emandako-baimena/
* ↑ http://www.elconfidencial.com/mercados/2007-12-19/cementos-rezola-analiza-con-vecinos-instituciones-y-sindicatos-los-problemas-medioambientales_857833/
* ↑ http://www.diariovasco.com/v/20120720/san-sebastian/anorga-muestra-pasado-fotografias-20120720.html
* 1 2 http://www.euskomedia.org/aunamendi/30237

## Ikus, baita ere

* Museum Cement Rezola

## Kanpo estekak

* Datuak: Q21973880
* Multimedia: Rezola cement factory (Añorga, Donostia-San Sebastián) / Q21973880
# Rezzato

Rezzato Italiako udalerri bat da. Bresciako probintzian kokatuta dago, Lombardia eskualdean. 13.337 biztanle ditu, 18,21 kilometro koadroko azaleran banatuta.

## Mugakideak

Rezzatok honako udalerri hauekin egiten du muga:
Botticino Castenedolo Mazzano Nuvolera Brescia

## Kanpo estekak

* (Italieraz)Udalaren web ofiziala
* Datuak: Q111602
* Multimedia: Rezzato / Q111602
# Rezmondo

Rezmondo Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 22 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1642461
* Multimedia: Rezmondo / Q1642461
# Rezola (sagardoa)

Rezola Euskal Herriko sagardo marka, sagardotegi eta sagardogile enpresa bat da. Egoitza Gipuzkoako Astigarraga udalerrian du.

## Kanpo estekak

* Rezola sagardotegiaren webgunea (Gaztelaniaz)
* Datuak: Q12266514
# Pub

Pub (ingelesezko public house esapidearen laburdura) Ingalaterran eta beste herri anglo-saxoi batzuetan, edari alkoholdunak ematen diren edaritegia da. Hedaduraz, beste herrialdeetan dauden horien antzeko edaritegiak. Bere jatorria erromatar tabernetaraino doa, anglo-saxoniar garagardotegitik pasata.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q212198
* Multimedia: Pubs / Q212198
# Pub session

Pub session, irlanderaz: seisiún eta manxeraz seshoon, literalki taberna emanaldia, pub edo taberna bateko musika folk edo herrikoi emanaldi bat da. Irlanda eta Eskozian bereziki, eta baita Gales, Ingalaterra eta Man Uhartean, aspalditik oso errotua dagoen ohitura da, gainera Irlandar eta Eskoziar Diasporan dauden herrialdeetako irlandar eta eskoziar komunitateen tabernetan ere ohikoak dira, tartean AEB, Kanada, Australia eta Zeelanda Berria.
Emanaldi hauetako musika-tresna ohikoenak biolina, akordeoia, kontzertina, zeharkako txirula, tin whistle txirulak, uilleann pipes gaitak, irlandar banjo tenorea, gitarra, irlandar mandolina, irlandar bouzoukia eta bodhrán danborra dira.
Ohitura legez musikariek emanaldiaren truk edariak doain izaten dituzte, nagusiki garagardoa. Emanaldi hauetako musikariak gehienetan zaletu soilak dira, alegia, bere eguneroko bizitzan beste lanetan jardun eta musikatik bizi ez den jendea, eta musika-tresnak jotzen maila apaletik hasi eta benetako profesionalen maila izatera irits daitezke. Emanaldi hauen helburua aurrez ezagutzen diren lagun taldea edo tabernan bertan topatu diren zaleak elkarrekin musika herrikoia joz gozatu eta jendaurrean beren trebezia erakustean datza, bidebatez tabernariak ere bere tabernara jendea eta musikazaleak erakarriz.
Emanaldi batzuk musikaz gain reel edo gida dantzez nahiz Sean-nós abestiez lagundurik ere burutzen dira.
* Dublin hiriko pub session bateko kideak.
* Irlandako taberna bateko pub session bateko zaletuak musika herrikoia jo eta garagardoa edanaz.

## Kanpo estekak

* thesession.org – Mundu osoko pub session emanaldiei buruzkoa informazioa.
* UKSessions.net – Erresuma Batuko pub session emanaldiak.
* Irlandako pub session emanaldiak
* Datuak: Q3480596
# Pu'er

Pu'er (txinera sinplifikatuz: 普洱市; pinyineraz: Pǔ'ěr Shì), Yunnan probintzian kokatutako prefektura mailako hiria da. Guztira, 2.360.000 biztanle inguru dauzka 2004ko erroldaren arabera eta 45.385 kilometro koadroko azalera.

## Banaketa administratiboa

* Simao Barrutia, (思茅区) Sīmáo Qū ;
* Ning'er Hani eta Yi Konderri autonomoa, (宁洱哈尼族彝族自治县) Níng'ěr hānízú yízú Zìzhìxiàn ;
* Mojiang Hani Konderri autonomoa, (墨江哈尼族自治县) Mòjiāng hānízú Zìzhìxiàn ;
* Jingdong Yi Konderri autonomoa, 景东彝族自治县) Jǐngdōng yízú Zìzhìxiàn ;
* Jinggu Dai eta Yi Konderri autonomoa, (景谷傣族彝族自治县) Jǐnggǔ dǎizú yízú Zìzhìxiàn ;
* Zhenyuan Yi, Hani eta Lahu Konderri autonomoa, (镇沅彝族哈尼族拉祜族自治县) Zhènyuán yízú hānízú lāhùzú Zìzhìxiàn ;
* Jiangcheng Hani eta Yi Konderri autonomoa, (江城哈尼族彝族自治县) Jiāngchéng hānízú yízú Zìzhìxiàn ;
* Menglian Dai, Laku eta Va Konderri autonomoa, (孟连傣族拉祜族佤族自治县) Mènglián dǎizú lāhùzú wǎzú Zìzhìxiàn ;
* Lancang Lahu Konderri autonomoa, (澜沧拉祜族自治县) Láncāng lāhùzú Zìzhìxiàn ;
* Ximeng Va Konderri autonomoa, (西盟佤族自治县) Xīméng wǎzú Zìzhìxiàn.

## Klima

Datu klimatikoak (Pu'er (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 20.6 | 22.9 | 26.4 | 28.2 | 28.0 | 27.1 | 26.3 | 26.7 | 26.1 | 24.6 | 21.8 | 19.6 | 24.9 |
| Batez besteko tenperatura minimoa (°C) | 6.8 | 7.8 | 10.3 | 13.7 | 17.2 | 19.4 | 19.4 | 19.1 | 18.2 | 16.0 | 12.2 | 8.2 | 14.0 |
| Euria (mm) | 13.4 | 18.3 | 23.9 | 51.0 | 150.8 | 219.5 | 324.3 | 309.6 | 167.8 | 125.4 | 73.6 | 19.6 | 1497.2 |
| Euri egunak (≥ 0.1 mm) | 4.1 | 4.0 | 4.8 | 10.3 | 17.6 | 22.6 | 25.9 | 24.4 | 19.8 | 15.6 | 9.2 | 5.3 | 163.6 |
| Eguzki orduak | 226.4 | 221.6 | 237.0 | 220.3 | 188.2 | 120.2 | 98.2 | 112.9 | 127.4 | 149.8 | 149.4 | 187.0 | 2038.4 |
| Hezetasuna (%) | 78 | 71 | 64 | 67 | 76 | 84 | 87 | 87 | 85 | 84 | 84 | 82 | 79.1 |
| Iturria: [h] ||||||||||||||

## Ikus, gainera

* Yunnan probintziaren banaketa administratiboa

## Erreferentziak

* ↑ ttp://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Pu'er hiriko gobernuaren webgunea.
* Datuak: Q496765
* Multimedia: Pu'er City / Q496765
# PubMed

PubMed biomedikuntzaren artikuluen aipu eta laburpenak biltzen dituen MEDLINE datu-basean bilaketak egiteko sistema da. Estatu Batuetako Medikuntza Liburutegi Nazionalak (United States National Library of Medicine) kudeatzen du Entrez informazio sistemaren barnean. MEDLINEk mundu osoko 4.800 aldizkariak ditu 1966tik gaur egunera arte.

## Kanpo estekak

* PubMed (Ingelesez)
* Datuak: Q180686
* Multimedia: PubMed / Q180686
# Puako (Hawaii)

Puako Ameriketako Estatu Batuetako erroldak esleitutako leku bat da. Hawaii konderrian kokatuta dago, Hawaii estatuan. 267 biztanle ditu, 45,674822 kilometro koadroko azaleran banatuta.

## Ikus, gainera

* Hawaii konderria

## Kanpo estekak

* Datuak: Q2439999
* Multimedia: Puako, Hawaii / Q2439999
# Puar

Puar :
| プーアル edo Pūaru |||
| Sexua | Gizonezkoa |
| Jaiotze data | 740. urtea |
| Jatorria | Mangan |
| Lehen agerraldia | 1. liburukia, 7. atala (manga) Dragoi Bolako 5. atala (animea) |
| Arraza | Lurtarra |
| Teknikak | Henge (eraldaketa) |
| Ahotsa | Naoko Watanabe |
Puar (jatorrizko japonieraz プーアル edo Pūaru ) Dragoi Bola manga eta animeko fikziozko pertsonaia da. Bere izena te mota batetik dator, mundu osoan te gorri bezala ezagutzen dena, te honen jatorria Txinan dago eta bertan Pu-erh deitzen da (jatorrizko txineraz 普洱茶 edo pinyinez pǔ'ěrchá)

## Biografia

* Oharra: Atal honek istorio osoa edo amaiera argitzen du.
Txikitan Puarrek Oolongekin batera ikasi zuen Hegoaldeko Eraldaketa Umezaintzan (jatorrizko japonieraz 南部変身幼稚園 edo Nanbu Henshin Yōchien ), non ahalmen bereziak lortu zituen. Ikasketak amaitzean Yamcharen lankide bezala bukatu zuen, zeinekin basamotuan lapurretan aritu zen.
Modu honetan Goku eta Bulma ezagutu zituen, eta Oolong berriz ikusi zuen. Hauei Dragoi Bolak osteko hainbat saiakera egin zituen Yamcharekin batera, baina ondoren hauen lagun egin ziren. Son Goku gorila erraldoi bihurtu zenean Puar artazi bihurtu zen (eraldaketa ahalmena erabiliz) honi buztana mozteko. Beranduago, Son Gokuk azken Dragoi Bola ezin bilatu zebilela, Puarrek Uparekin batera Dracula Man garaitzea lortu zuten Babaren txapelketan.
Honen ondoren Puar bigarren mailako pertsonai bezala agertzen hasi zen.
# Queenslandeko Unibertsitatea

Queenslandeko Unibertsitatea (University of Queensland, UQ ) goi mailako ikasketen erakundea da Brisbanen (Queensland, Australia). 1909an sortua, Queenslandeko unibertsitaterik zaharrena eta handiena da. Nazioarteko Universitas 21 taldeko kide sortzailea da.
Queenslandeko Unibertsitatea Australiako ikasketa gune ospetsuenetako bat da eta 20.000 ikasle baino gehiagoko matrikula du.
Hiru campus ditu: Santa Luzia Brisbane ibaiaren ertzean, non batez ere medikuntza ikasketak egiten diren; Gatton, Natur Baliabideen, Nekazaritzaren eta Albaitaritza Zientzien Fakultatearen egoitza; eta Ipswich arte, enpresa eta gizarte zientzien eskoletako egoitza.

## Kanpoko estekak

* Datuak: Q866012
* Multimedia: University of Queensland / Q866012
# Queens konderria (New York)

Queens konderria (ingelesez: Queens County) New Yorkko konderri bat da, Ameriketako Estatu Batuetan. Hiriburua New York da. 2010eko zentsuaren arabera 2.230.722 biztanle zituen, Queens kilometro koadroko azaleran.

## Geografia

Queens konderriak 461,56 kilometro koadro ditu. Horietatik 180,46 ura dira. Beste 281,1 lurra dira. Biztanleria dentsitatea 4833,01 da.

## Demografia

2010eko zentsoan bizi ziren 2.230.722 pertsonetatik 1.230.477 txuriak edo hispanoak dira. Horietatik hispano edo latino kategorian 613.750 dira. 395.881 beltzak edo afroamerikarrak. 6.490 amerikar natiboak ziren eta 1.094 Hawaii edo Pazifikoko irletako natiboak. 508.334 asiarrak ziren. Bestelako arraza bat kategorian 32.339 biztanle daude. Bukatzeko euren burua arraza bat baino gehiagotan 56.107 pertsonek kokatzen zuten.

### Biztanleria piramidea
## Kanpo estekak

* Datuak: Q5142559
* Multimedia: Queens County, New York / Q5142559
# Queensboro zubia

Queensboro zubia (ingelesez: Queensboro Bridge) AEBetan New York hirian dagoen zubi bat da. East Riverreko itsasartea zeharkatzen du, tartean Roosevelt Island zeharkatuz. Manhattan eta Queens barrutiak elkarlotzen ditu.
1909ko martxoaren 9an inauguratu zen, Leffert L. Buck arkitektoak diseinatu zuen eta 1.135 metro luze ditu.

## Kanpo estekak

* Datuak: Q125157
* Multimedia: Queensboro Bridge / Q125157
# Queensbury (New York)

Queensbury Ameriketako Estatu Batuetako herri bat da. Warren konderrian dago, New York estatuan. 29.169 biztanle ditu, 64,84 kilometro koadroko azaleran banatuta.

## Ikus, gainera

* Worcester konderria

## Kanpo estekak

* Datuak: Q3414040
* Multimedia: Queensbury, New York / Q3414040
# Queensland Reds

Queensland Reds Australiako errugbi talde profesionala da, Brisbane hirian egoitza duena. Super Rugby ligan jokatzen du.

## Palmaresa

* Super Rugby (1): 2011
* Super 6 (1): 1992
* Super 10 (2): 1994, 1995

## Kanpo estekak

* (Ingelesez) Webgune ofiziala
* Datuak: Q1368281
* Multimedia: Queensland Reds / Q1368281
# Queensferry (Flintshire)

Queensferry, galesez: Y Fferi Isaf, Galesko iparraldeko udalerri bat da, Flintshire konderrian. Dee ibaiaren ertzean dago, Ingalaterrako mugatik hurbil.
2011ko erroldaren arabera 2.109 biztanle zituen.

## Kanpo estekak

* Datuak: Q2183255
* Multimedia: Queensferry, Flintshire / Q2183255
# Queensferry Crossing

Queensferry Crossing (hasiera batean Forth Replacement Crossing) Eskoziako tirante-zubi bat da, Forth estuarioaren gainetik igarotzen dena. Bertatik ibilgailuak pasatzen dira eta hasieran 2016ko abenduan zabaltzea aurreikusi bazuten ere, 2017ko maiatzera atzeratu zuten eguraldi txarrak eraikuntzan eragin zituen atzerapenak zirela-eta. Azkenean 2017ko abuztuaren 30ean inauguratu zuten zubia.

## Kokapena

Zubi hau Forth Road Bridge zubiaren ondoan eraikia dago eta bertatik M90 autobidea igarotzen da. Zubi honek Edinburgh (South Queensferrytik) eta Fife eskualdearekin lotzen du (North Queensferryra).

## Erreferentziak

* ↑ (Ingelesez) Scots Opt to Replace Bridge Over the Firth of Forth. .
* ↑ (Ingelesez) New Forth bridge clears final hurdle. .
* ↑ https://www.thescottishsun.co.uk/news/scottish-news/1534903/queensferry-crossing-bridge-forth-road/

## Kanpo estekak

* Datuak: Q8564816
* Multimedia: Queensferry Crossing / Q8564816
# Queenslie

Queenslie, Eskoziako Glasgow hiriaren ekialdean dagoen barruti bat da.

## Kanpo estekak

* Datuak: Q7271080
* Multimedia: Queenslie / Q7271080
# Quercy-Rouergue kantonamendua

Quercy-Rouergue kantonamendua Frantziako kantonamendu bat da. Tarn eta Garona departamenduan dago, Okzitania (eskualdea) eskualdean. Guztira 25 udalerri ditu eta Septfonds da bere hiriburua.

## Kanpo estekak

* Datuak: Q20899819
# Querenhorst

Querenhorst Alemaniako udalerria da. Saxonia Beherea estatuan dago, [[Helmstedt barrutia|Helmstedt]] barrutian. 2014an 512 biztanle zituen 4,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632683
* Multimedia: Querenhorst / Q632683
# Quercy-Aveyron kantonamendua

Quercy-Aveyron kantonamendua Frantziako kantonamendu bat da. Tarn eta Garona departamenduan dago, Okzitania (eskualdea) eskualdean. Guztira 15 udalerri ditu eta Albias da bere hiriburua.

## Kanpo estekak

* Datuak: Q20899818
# Queralteko santutegia

Queralteko santutegia edota Jainkoaren Amaren Queralteko santutegia (katalanez Santuari de la Mare de Déu de Queralt) Katalunian dagoen santutegi bat da, Queralteko mendilerroaren gainaldean eta Berga udalerriko La Valldan herrian.
Antzinako eliza 1386an Francesc Garreta merkatariak eraiki eta ermitauen esku utzi zuen. Gaur egungo eliza XVIII. mendean eraiki zen eta pizkundetar estilokoa da.

## Ikus gainera

* Queralteko mendilerroa

## Kanpo estekak

* Datuak: Q6430794
* Multimedia: Santuari de la Mare de Déu de Queralt / Q6430794
# Quercy

Quercy (okzitanieraz: Carcin, karˈsi edo kɔrˈʃi ahoskatua) Frantziako hegoaldeko antzinako lurraldea. Gaur egungo Lot departamenduko eta Tarn eta Garona departamenduko parte batzuk hartzen zituen. Bi zatitan zegoen banaturik, Goi-Quercy (hiriburua, Montauban) eta Behe-Quercy (hiriburua, Cahors). Zelten herria izan zen antzina, baina X. mendean Tolosako kondeen esku geratu zen. Abbevilleko Itunaren ondoren, Ingalaterraren eskuetara pasatu zen (1259), eta, 1472an, Frantziako errege-erreginen agintaritzapean geratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1895719
* Multimedia: Quercy / Q1895719
# Quercitello

Quercitello, (korsikeraz: Quercitellu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 48 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1240516
* Multimedia: Quercitello / Q1240516
# Quercus cerrioides

Quercus cerrioides Fagaceae familiako haritza da. Aurrepirinio mediterraneoaren endemismoa, zuhaitza habitaten galerak mehatxaturik dago.

## Erreferentziak

* ↑ Vivero, J.L. et al. 1998. IUCNren Zerrenda Gorria - Quercus cerrioides

## Kanpo estekak

* Datuak: Q3314271
* Multimedia: Quercus × cerrioides / Q3314271
* Espezieak: Quercus × cerrioides
# Rafael Arratia

Rafael Luis Arratia Valdebenito (Quillota, 1946ko maiatzaren 12a), txiletar medikua eta politikaria da.

## familia eta ikasketak

Bigarren Hezkuntzako ikasketak Santiagoko Manuel León Prado ikastetxean egin zituen. Eskolak amaitu ondoren, 1967an Txileko Unibertsitatean sartu zen, eta 1975ean zirujau titulua lortu zuen. Urte hartan oftalmologiako graduondoko bat hasi zuen unibertsitate berean, eta bertan graduatu zen 1977an.
Veronica French-Davisekin ezkondu zen eta lau seme-alaba izan zituzten.

## Karrera profesionala

1975az geroztik Txileko Unibertsitateko Medikuntza Eskolan irakasten aritu zen, 1979ra arte. Aldi berean, 1978an, oftalmologo lanbidea praktikatzen hasi zen San Fernandoko Ospitalean, non 1985era arte aritu zen lanean, eta hiri bereko Medikuntza Kapituluko presidente izan zen, 1980ra arte kargua betez.
O'Higgins eskualdeko Medikuntza Elkargoko eskualdeko kontseilari ere izan zen, eta San Fernandoko San Francisco Klinikako mediku zuzendaria, kargu horretan egon zen 1998ra arte.
Beste jarduera batzuen artean, 1970etik pilotu zibila izan zen, San Fernando Air Club-en, non zuzendari izan baitzen 1979 eta 1998 artean.

## Jarduera politikoa

Alderdi Demokrata Kristauan (PDC) sartu zenean hasi zuen bere jarduera politikoa; Santa Cruzeko erkidegoko kontseilari karguak izan zituen 1993an, eta probintziako presidentea, O'Higgins Eskualdeko Medikuntza Saileko presidentea, 1995 eta 1998 artean.
1997ko abenduan, Chépica, La Estrella, Litueche, Lolol, Marchigüe, Nancagua, Navidad, Palmilla, Paredones, Peralillo, Pichilemu, Placilla, Pumanque eta Santa Cruz udalerriak barne hartzen dituen 35. barrutiko diputatu aukeratu zuten. 1998tik 2002ra arteko legebiltzaraldia; Osasun Batzorde Iraunkorreko eta Natura Baliabideen, Ondasun Nazionalaren eta Ingurumenaren Batzordeko kide izan zen.
2001eko Legebiltzarrerako hauteskundeetan berriro aurkeztu zen, arrakastarik gabe. Horren ostean, ez zuen berriro Legebiltzarrerako hauteskundeetan parte hartu. 2006an, PDCko barne hauteskundeetarako Pablo Lorenzini buru zuen zerrendako parte izan zen. Geroago, alderdiko presidente komunal kargua hartu zuen San Fernandon. 2013an Colchagua probintziako eskualdeko kontseilari izateko hautagai gisa aurkeztu zen urte horretako hauteskundeetan, non ez zen hautatua izan.

## Erreferentziak

* ↑ http://diario.elmercurio.com/detalle/index.asp?id={043a536f-46d4-449c-82a1-887452e8caeb}
* ↑ http://www.emol.com/noticias/nacional/detalle/detallenoticias.asp?idnoticia=217720
* ↑ https://cronicanoticiosa.com/2013/08/02/dr-rafael-arratia-la-democracia-cristiana-tiene-el-mejor-derecho-para-llevar-a-su-candidato-a-diputado/
* ↑ Copia archivada. .

## Kanpo estekak

* Datuak: Q24457357
* Multimedia: Rafael Arratia Valdebenito / Q24457357
# Rafael Arístegui Vélez

Rafael Arístegui Vélez (Jerez de la Frontera, 1794ko urtarrilaren 15a - Madril, 1863ko azaroaren 9a) euskal jatorriko espainiar militar eta politikaria izan zen. Mirasolgo II. kondea izan zen.

## Biografía

Luis Segundo Aristegui, Mirasolgo I. kondea, eta Antonia Vélezen (Vélez de Guevara) semea zen.
Ogibidez militarra, Lehen Karlistaldian Bilboko 1835eko setioan isabeldar defentsaren agintea izan zuen. 1843an Puerto Ricoko gobernadore nagusi izendatua izan zen. 1845ean biziarteko senatari. Espainiako Gerra eta Marinako ministro ere izan zen. Bilbo Zaharra auzoko kale batek haren omenez Mirasol kondea izena du.

## Erreferentziak

* ↑ Urquijo, Jose Ramón, Gobiernos y ministros españoles en la edad contemporánea, 2008, 52 orr..
* Datuak: Q2891637
* Multimedia: Rafael Arístegui y Vélez / Q2891637
# Rafael Axpe

Rafael Axpe Elexalde (Aramaio, 1954ko otsailaren 23a -) gipuzkoar kirolaria izan zen, tiratzailea hain zuzen ere. Arrasaten bizi da.

## Biografia

1988 eta 1992an hurrenez hurren, Seul eta Bartzelonako Olinpiar Jokoetan parte hartu zuen non 11.a eta 33.a izan zen.

## Erreferentziak

* ↑ www.coe.es
* ↑ www.sports-reference.com
* ↑ Agote, Iera. (2012-7-11). «Pocas medallas para grandes campeones» El Correo.
* Datuak: Q12266411
# Rafael Basterretxea

Jesus Rafael Basterretxea (Bilbo, Bizkaia, 1908 - ib., 2002) arkitekto arrazionalista bizkaitarra da.

## Biografia

1925ean Madrilgo Arkitektura Eskolan ikastea erabaki zuen. Bertan bi urte ikasi ondoren Bartzelonan bukatu zuen karrera. Bere lehen urratsak arkitekto gisa Manuel Galindezen bulegoan eman zituen.
Olerkigintzan eta margolaritzan ere nabarmenki aritu izana da.

## Lan Garrantzitsuak

* 1942 : Azoka, Gernika
* 1958 : Ingenieritza eskola, Bilbo
* 1963 : Ekonomi eta Enpresa-zientzien fakultatea, Sarriko, Bilbo
* 1965 : Lan Sindikala, Bilbo
* 1968 : Unibertsitateko paraninfoa, Valladolid
* 1969 : Unibertsitate eskola, Gasteiz

## Bibliografia

* Zenbait egile. Basterrechea. Obras - Lanak. EHAEO, Bilbo, 1994.

## Ikus, gainera

* Arkitektura
* Arkitektura arrazionalista
* Datuak: Q12266412
# Rafael Bartolozzi

Rafael Lozano Bartolozzi (Iruñea, 1943ko martxoaren 15a - Tarragona, 2009ko martxoaren 22a) nafar eskultore eta margolaria izan zen.
Gurasoak artistak ere izan ziren. 1962an Bartzelonara joan eta harrezkero Katalunian bizi zen. 1960ko artisten belaunaldikoa da, figurazioa berreskuratzeko atxikipen generikoa du bereizgarri. Bartzelonako San Jordi Arte Ederren Eskolakoa, pop art landu zuen. Bartolozzik beti zaindu izan zuen bere obraren teknika piktorikoa, baina bere jarduera artistikoa erabilitako bitartekoen aniztasunagatik nabarmentzen da.

## Kanpo estekak

* Datuak: Q19594547
# Rafael Balantzategi

Rafael Balantzategi Escobar (Lesaka, Nafarroa Garaia, 1853ko otsailaren 4a - Ondarroa?, ?) kazetaria eta politikaria izan zen. Bigarren Karlistaldian boluntario, 1876an erbesteratu zen. Madrilen El Cabecilla (1882-1890) astekaria sortu zuen. 1890ean Zarautzen ezkondu eta Ondarroako telegrafista bilakatu zen. Oso jarrera sutsua mantendu zuen abertzaletasunaren aurka.